Vyhodnotenie medzirezortného pripomienkového konania
ku Koncepcii kontrolného systému pre programové obdobie 2007-2013
– zriadenie orgánu auditu

Spôsob pripomienkového konania:     skrátené pripomienkové konanie - 5 pracovných dní
Zoznam oslovených subjektov:   	Kancelária podpredsedu vlády SR pre európsku integráciu, ľudské práva a menšiny, Ministerstvo výstavby a regionálneho rozvoja SR, Ministerstvo hospodárstva SR, Ministerstvo dopravy, pôšt  a telekomunikácií SR, Ministerstvo  spravodlivosti SR, Ministerstvo kultúry SR,  Ministerstvo pôdohospodárstva SR, Ministerstvo obrany SR, Ministerstvo práce, sociálnych vecí a rodiny SR, Ministerstvo školstva SR, Ministerstvo zahraničných vecí SR, Ministerstvo vnútra SR, Ministerstvo zdravotníctva SR, Ministerstvo životného prostredia SR, Správa finančnej kontroly Bratislava, Správa finančnej kontroly Zvolen, Správa finančnej kontroly Košice, Úrad vlády Odbor vládnej agendy, Protimonopolný úrad, Najvyšší kontrolný úrad SR, Úrad geodézie, kartografie a katastra SR, Úrad priemyselného vlastníctva SR, Úrad pre normalizáciu, metrológiu a skúšobníctvo SR, Správa štátnych hmotných rezerv SR, Štatistický úrad SR, Úrad jadrového dozoru SR, Úrad pre verejné obstarávanie SR, Generálna prokuratúra SR, Národná banka Slovenska SR, Národný bezpečnostný úrad SR, 

Počet oslovených subjektov:	31	
Zaslali do stanoveného termínu:	29
Zaslali po stanovenom termíne:	
Vôbec nezaslali:	2 – MH SR, NBÚ
Subjekty, ktoré nemali pripomienky:	15
Počet vznesených pripomienok:	82
Počet zásadných pripomienok:	13
Počet akceptovaných:	36
Počet neakceptovaných:	40	
Počet čiastočne akceptovaných:	6
Rozporové konanie: 	s MVRR SR, MDPT SR, MP SR a ÚV SR, Sekcia kontroly, odbor  Centrálny kontaktný útvar OLAF pre SR
Počet neodstránených rozporov:	0 			  

Rezort	Pripomienka	Typ	Vyh.	Spôsob vyhodnotenia	
1. Ministerstvo výstavby a regionálneho rozvoja SR - vnútorný audit
	Zásadná pripomienka:
1. Navrhujeme medzi Zapojené orgány na str. 4 zaradiť okrem uvedených aj:
-	Útvary následnej finančnej kontroly   ústredných orgánov (ministerstiev a ÚV SR), ktoré plnia úlohy v rámci finančného riadenia zahraničných programov pomoci, resp. majú ich plniť  podľa Národného strategického referenčného rámca SR 2007 - 2013 
-	Útvar následnej finančnej kontroly a útvar vnútorného auditu PPA
-	Útvary vnútorného auditu ústredných orgánov, ktoré plnia úlohy v rámci finančného riadenia zahraničných programov pomoci, resp. majú ich plniť  podľa Národného strategického referenčného rámca SR 2007 – 2013.

Obyčajné pripomienky:
2. Navrhujeme v časti 5 na strane 6 v tabuľke Výhody a riziká zapojenia ostatných subjektov pri útvaroch následnej finančnej kontroly ústredných orgánov a  PPA vynechať text „nižšia úroveň nezávislosti a ohrozenie výkonu auditu v prípade nespolupráce“ a pri útvaroch vnútorného auditu ústredných orgánov a PPA vynechať text „nižšia nezávislosť pri výkone auditu vo svojej organizácii, značná odlišnosť postupov pri audite a VA a iné zameranie činnosti než má orgán auditu, ohrozenie výkonu v prípade nespolupráce.
3. Navrhujeme súčasne s dôslednou analýzou súčasného stavu zasadiť predkladaný materiál do širšieho rámca koncepcie systému verejnej vnútornej kontroly, pretože z obsahu materiálu vyplýva, že sa týka len systémov riadenia a kontroly nástrojov finančnej pomoci. V súčasnom zabezpečení výkonu auditu resp. kontroly programov zahraničnej pomoci existujú rezervy aj preto, že sa rieši oddelene od celého systému kontroly verejných financií, ale podľa iných právnych noriem sú prostriedky z programov zahraničnej pomoci považované za prostriedky štátneho rozpočtu.
4. Odporúčame na str. 2, časť 2 doplniť nasledovne:
„Povinnosti a úlohy orgánu auditu sú uvedené v návrhu Nariadenia Rady, ktorým sa zakladajú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde.  Medzi hlavné povinnosti a úlohy orgánu auditu bude patriť v zmysle článku čl. 61“
5. V časti 2, v tretej odrážke „vypracovanie a predloženie stratégie auditu...“ doplniť v zmysle návrhu Nariadenia Rady text „do 9 mesiacov od schválenia operačného programu“
6. Časť 2, štvrtú odrážku doplniť nasledovne:
„do 31. 12 každý rok 2008 – 2015 vypracovanie a predkladanie výročnej audítorskej správy za predchádzajúcich 12 mesiacov (vždy do 30. 6), ktorá obsahuje zistenia z vykonaných auditov vykonaných v súlade so stratégiou, zistené nedostatky riadiacich a kontrolných systémov, pričom prvá správa má byť predložená do 31. decembra 2008 za obdobie 1. 1. 2007 – 30. 6. 2008. Informácie z auditov vykonaných po 1. 7. 2015 majú byť súčasťou záverečnej kontrolnej správy.“
7. V časti 2, v šiestej odrážke „predloženie vyhlásenia o ukončení programov...“ doplniť v zmysle návrhu Nariadenia Rady text „najneskôr do 31. decembra 2017“
8. V časti 2, vo vete „Nové nariadenia EK stanovujú aj ďalšie úlohy pre orgán auditu:“ odporúčame uviesť názov nariadenia a článok v ktorom sa text v jednotlivých odrážkach nachádza. Napríklad, v prvej odrážke „vypracovať informáciu pre EK, ktorá bude obsahovať“ doplniť text:
 „v zmysle návrhu Nariadenia Rady, ktorým sa zakladajú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde čl. 70 a v zmysle návrhu Nariadenia Komisie, ktorým sa zakladajú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde čl. 20 a prílohy č. IX“	Z

O

O

O

O

O

O

O

	A

N

N

A

A

C

A

N
	Text bol upravený.

V tabuľke sa uvažuje o možných rizikách.
PPA bola z tabuľky vylúčená.

Materiál zohľadňuje požiadavky navrhovaných nových nariadení ES pre programové obdobie 2007-2013.

Text bol upravený.

Text bol upravený.

Doplnenie presne v tomto znení nepovažujeme za vhodné uviesť z dôvodu, že o podrobnom definovaní úloh orgánu auditu sa v súčasnosti rokuje na stretnutiach medzi členskými štátmi a EK.

Text bol upravený.

Účelom materiálu nie je podrobne popísať jednotlivé kroky.

	
2. Úrad vlády SR
Sekcia kontroly
Odbor Centrálny kontaktný útvar OLAF pre SR
	Zásadné pripomienky
1.	Názov materiálu – navrhujeme upraviť nasledovne: „Koncepcia systému finančnej kontroly pre programové obdobie 2007 -2013 – zriadenie orgánu auditu“.

2.	Str. 2, bod. 1, Definícia... – pre orgán, ktorého anglický názov je Audit Authority sa tu zavádza slovenský ekvivalent orgán auditu. Vzhľadom na to, že ide o názov orgánu, je potrebné ho označiť veľkým písmenom – Orgán auditu.
3.	Str. 3 posledný odsek -  zásadne nie je možné súhlasiť s formuláciou tohto odseku. Je nevyhnutné upraviť text tak, aby bolo jednoznačné, že je nevyhnutné dopracovať účinný systém finančnej kontroly a odstrániť neefektívnu duplicitu v oblasti finančnej kontroly a auditu.
4.	Bod. 3. Právomoci orgánu auditu, prvý odsek – tu uvádzanú nevyhnutnosť vytvorenia zodpovedajúcich legislatívnych podmienok je nevyhnutné splniť pred konštituovaním tohto orgánu. Dodržanie zákonného postupu – najprv právna úprava a následne konštituovanie orgánu, resp. konštituovanie orgánu a jeho právomocí priamo vydávanou právnou úpravou – podmieňujú aj  právomoci formulované v nasledujúcom texte predloženého materiálu.
5.	Str. 4 – 5, časť 4. Zapojenie orgánov......- v tejto časti sa uvažuje s právomocami orgánu auditu vo vzťahu k zapojeným orgánom. Vzhľadom na to, že v súvislosti s budúcim orgánom auditu sa predpokladá, že bude mať právomoci vo vzťahu k subjektom mimo ingerencie MF SR, je nevyhnutné, aby tieto kompetencie boli zakotvené v zákone, a to pred, resp. súčasne s jeho vznikom. Zákonná úprava je nevyhnutná preto, ako už bolo v predchádzajúcich pripomienkach uvedené, že MF SR nie je ústredným orgánom štátnej správy pre vonkajší audit. Orgán s takouto podstatou nie je v žiadnom z relevantných predpisov upravený.
6.	Str. 7, časť 7, Dopad na legislatívu....., prvá veta – je nevyhnutné, aby potrebné legislatívne zmeny boli uskutočnené pred zriadením orgánu auditu, resp. súčasne. Rovnako je nevyhnutné dôsledne prehodnotiť okruh právnych predpisov, ktoré uvedenou zmenou majú byť dotknuté. Systém kontroly v Slovenskej republiky nevytvára iba systém finančnej kontroly. Je tvorený aj kontrolou, ktorá používa iné prostriedky a kontroluje  záujmy správy štátu z odlišnej pozície.
Do textu navrhovanej koncepcie je nevyhnutné doplniť vzťah orgánu auditu ku kontaktnému pracovisku Európskeho úradu boja proti podvodom (OLAF) v Slovenskej republike, ktorým je Centrálny kontaktný útvar OLAF pre SR (Úrad vlády SR). CKÚ OLAF pre SR je tá inštitúcia, ktorá v členskom štátne plní úlohy komunikácie s OLAFom. Je v  Slovenskej republike zodpovedný za koordináciu ochrany finančných záujmov EÚ.  Na ten účel vytvoril sieť spolupracujúcich orgánov v Slovenskej republike – AFCOS. Je miestom, ktoré eviduje nezrovnalosti (a to detekované a identifikované nielen finančnou kontrolu a auditom) a predkladá ich Európskemu úradu boja proti podvodom (OLAF). Súčasne vykonáva kontroly (administratívne vyšetrovania), inými prostriedkami než finančná kontrola

Obyčajné pripomienky:
1.	V celom materiáli nie je citovaná legislatíva EÚ, na ktorú sa materiál odvoláva, že na jej základe MF SR vypracovalo predložený materiál, resp. aký právny predpis je podkladom pre jeho vypracovanie a pre zriadenie orgánu auditu. V Úvode sa na, str. 1 v druhom odseku uvádza, že predložený materiál bol vypracovaný na základe návrhov nových nariadení EÚ.  Predložený materiál tak nemá oporu v platnej legislatíve Európskeho práva, ako sa  to v Predkladacej správe deklaruje.

2.	V texte navrhovaného materiálu predkladateľ nerozlišuje medzi auditom a finančnou kontrolou v zmysle zákona č. 502/2001 Z.z. o finančnej kontrole a vnútornom audite v znení neskorších predpisov a to i napriek tomu, že  sa na tento zákon odvoláva. Je nevyhnutné, aby z predloženého textu bolo jednoznačné, že ide o audit, orgán auditu, výkon auditu a túto oblasť odlíšiť od finančnej kontroly a od iných druhov kontroly.

3.	Nový centrálny orgán auditu má mať vzťah ku Komisii. Nikde v celom materiáli nie je spomenutý jeho vzťah k Európskemu úradu boja proti podvodom, ktorý Komisia zriadila za účelom ochrany finančných záujmov Európskych spoločenstiev, a to inými prostriedkami než finančná kontrola. Táto inštitúcia Európskej komisie zodpovedá za zisťovanie, odhaľovanie,  evidovanie a analýzu protiprávnych konaní (nezrovnalostí) vo vzťahu k finančným prostriedkom EÚ. Je nepochybné, že nezrovnalosti môžu byť odhalené aj prostriedkami auditu. Vzhľadom na to je nevyhnutné, aby túto skutočnosť rešpektoval aj predložený materiál.
4.	Na orgán auditu je v materiáli kladená požiadavka nezávislosti výkonu  jeho úloh, ktorá sa prelína s funkčnou nezávislosťou. V celom texte nie sú určené kritériá nezávislosti resp. funkčnej nezávislosti, termín „funkčná nezávislosť“ nie je vysvetlený, a nie je ani uvedený prípadný odkaz na inú právnu úpravu. Vzhľadom na to, že orgán auditu má byť umiestnený v organizačnej zložke ústredného orgánu štátnej správy, nie je zrejmé, či  bude požiadavka nezávislosti, resp. funkčnej nezávislosti naplnená.

5.	Predkladateľ zdôvodňuje začlenenie tohto orgánu do štruktúry MF SR  ustanovením § 3 zákona č. 502/2001 v znení zákona č. 618/2004 Z.z., v nadväznosti na § 7 zák. č. 575/2001 Z.z. Citované ustanovenia uvedených zákonov však MF SR konštituujú ako ústredný orgán štátnej správy pre finančnú kontrolu a vnútorný audit. Z predloženého materiálu však je zrejmé, že orgán auditu by mal mať kompetencie aj vo vzťahu k iným subjektom mimo riadiacej pôsobnosti MF SR, teda mal by vykonávať vonkajší audit. Takúto kompetenciu MF SR  nedáva ani zákon č. 575/2001 Z.z. ani zákon č. 502/2001 Z.z. 
Ani zdôvodnenie, začlenenia tohto orgánu  uznesením vlády č. 206/2006 (str. 2, bod. 1), ktoré upravuje Zásady koordinácie plánovania a výkonu následných finančných kontrol prostriedkov EÚ a prostriedkov iných nástrojov finančnej pomoci zo zahraničia,  nie je možné. Citované uznesenie vlády orgánu štátnej správy ukladá úlohy v oblasti následných finančných kontrol,  existujúcim orgánom vykonávajúcim finančnú kontrolu. Nevzťahuje sa na výkon auditu.  Navyše, vláda môže rozhodovať, a to aj uznesením, iba v medziach zákona. Preto nie je možné odôvodňovať vznik a umiestnenie orgánu vonkajšieho auditu týmto uznesením.	
Z

Z

Z

Z

Z

Z

O

O

O

O

O

	
A

A

A

A

A

A

C

N

A

N

N	
Po vzájomnej dohode bol názov upravený „Zriadenie Orgánu auditu v súvislosti s kontrolným systémom pre programové obdobie 2007-2013“.
Text bol upravený.

Po vzájomnej dohode bolo vypustené slovo „kontrolný“.

V rámci rozporového konania sa zúčastnené strany dohodli, že do Harmonogramu plnenia úloh bude doplnený termín plnenia nasledovne: „Zriadenie Orgánu auditu ku dňu prijatia príslušnej legislatívy“.

Dtto

Do druhého odseku časti Záver bola doplnený nasledovná veta: „Prostriedkom k tomu je vytvorenie systému auditu, v rámci ktorého bude existovať jediný Orgán auditu pre všetky programy, ktorý bude zodpovedať za výkon a koordináciu auditu všetkých subjektov zčastnených na výkone auditu a súčasne bude spolupracovať s NKÚ a Centrálnym kontaktným útvarom OLAF pre SR“.

Akceptované čiastočne doplnením textu do harmonogramu plnenia úloh. Predložený materiál má obdobnú oporu v platnej legislatíve ako návrh „Národného strategického referenčného rámca SR 2007 – 2013“, ktorý sa v súčasnosti prerokováva v príslušných štátnych orgánoch a pracovných skupinách.

Uvedenie všetkých pojmov (vnútorný auditu, následná finančná kontrola, audit) vyplýva z dôvodu, že v materiáli sa spomína súčasné aj budúce programové obdobie, pre ktoré navrhujeme nový pojem „audit“ pre kontrolné a audítorské činnosti zamerané na zahraničné programy.

Text bol doplnený.

Pojem „nezávislosť“ je prevzatý z príslušných nariadení ES, prípadne ich návrhov (u ktorých je v tejto fáze schvaľovania podstatná zmena znenia veľmi nepravdepodobná), ktoré sa zaoberajú riadiacimi a kontrolnými mechanizmami. Účelom materiálu nebol výklad týchto nariadení.

MF SR má aj v súčasnosti podľa zákona č. 502/2001 Z. z. o finančnej kontrole a vnútornom audite stanovené právomoci voči iným subjektom mimo svojej riadiacej pôsobnosti, a to v oblasti následnej finančnej kontroly aj vnútorného auditu a  už aj v súčasnej dobe v súlade s legislatívou plní niektoré úlohy, ktoré budú patriť medzi úlohy orgánu auditu. Navrhovaný pojem „audit zahraničných programov“ zahŕňa obidve činnosti. Zavedenie pojmu „audit zahraničných programov“ a súvisiace kroky majú za cieľ priblížiť tieto činnosti ponímaniu EK a ďalších členských štátov a zvýšiť ich efektívnosť a účinnosť.	
3. Úrad vlády SR
Odbor vládnej agendy

	I.	Predkladacia správa:
- ods. 1, 1.: „2007-2013“ nahradiť „2007 – 2013“ – podobne písať aj všetky ďalšie výrazy tohto typu
- 3. r.: „na základe ktorých“ nahradiť „na ktorých základe“
-  4. r.: „Ulohou“ nahradiť „Úlohou“ – aj vo všetkých ďalších prípadoch a gramatických pádoch
´- ods. 2, 2./3. r.: „Prostriedkom k tomu“ nahradiť „Prostriedkom na to“
- 3. r.: „v rámci ktorého“ nahradiť „v ktorého rámci“
- ods. 3, 2. r.: „za účelom“ nahradiť „s cieľom“ - aj vo všetkých ďalších prípadoch	
O

O
O

O
O
O	
A

A
A

A
A
A	
Text bol doplnený.

Text bol doplnený.
Text bol doplnený.

Text bol doplnený.
Text bol doplnený.
Text bol doplnený.

4. Ministerstvo vnútra SR
	1. v časti 1. Definícia orgánu auditu a zdôvodnenie začlenenia orgánu auditu do MF SR, v treťom odseku odporúčame zmeniť text „V podmienkach SR bude funkcie orgánu auditu vykonávať odbor finančnej kontroly EÚ sekcie systému verejnej vnútornej finančnej kontroly MF SR.“ na text „V podmienkach SR bude funkcie orgánu auditu vykonávať Ministerstvo financií SR.“
2.V časti 5. Výhody a riziká zapojenia ostatných subjektov vykonávajúcich audity, v prvej vete prvého odseku zameniť text „subjektov štátnej správy“ za text „subjektov verejnej správy“ v súlade s § 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
	O

O	N

A	Podrobnejšie začlenenie Orgánu auditu v rámci organizačnej štruktúry MF SR považujeme za relevantné.

Text bol upravený.
	
5. Ministerstvo práce, sociálnych vecí a rodiny SR
	Všeobecné pripomienky

1.	MPSVR SR z dôvodu, že z pripravovanej európskej legislatívy nevyplýva nevyhnutnosť vytvorenia ďalšej navrhovanej centrálnej inštitucionálnej zložky, z dôvodu opačných svetových trendov vo vývoji oblasti interného auditu,  ako aj z dôvodu neefektívnosti vynakladaných prostriedkov a neopodstatnenej duplicity výkonov auditov prostriedkov EÚ nesúhlasí, aby navrhovaný orgán auditu MF SR vykonával „vnútorné audity“ v iných rezortoch (tzv. II. úroveň – normálny audit).

2.	MPSVR SR súhlasí s vytvorením nového orgánu na MF SR povereného výlučne vydávaním vyhlásenia o ukončení pomoci (tzv. III. úroveň – rozšírený audit) len za predpokladu, že s uvedeným návrhom súhlasí NKÚ SR a finančné prostriedky NKÚ SR určené na tento účel budú presunuté z NKÚ SR na MF SR. 

3.	str. 6 bod 6: Harmonogram postupu zriadenia a plnenia úloh orgánu auditu
     Žiadame, aby predloženie koncepcie a vypracovanie analýzy personálnych a materiálnych potrieb, metodického a organizačného zabezpečenia orgánu auditu, bolo  predložené súčasne. Harmonogram postupu by okrem navrhovaných termínov mal obsahovať aj funkčnú zodpovednosť plnenia úloh.

Konkrétne pripomienky:

4.	str. 1 ods. 2 doplniť (posledná veta): „... tiež pripraviť personálne zabezpečenie.“

5.	str. 1 ods. 4 nahradiť spojenie „Úlohou tohto koncepčného materiálu...“                                               „Zámerom tohto koncepčného materiálu ...“
6.	str. 1 ods. 5 nahradiť spojenie „organizačné prvky“ spojením organizačné subjekty,  resp.      -  organizačné stupne

7.	str. 2 ods. 3 upresniť resp. zadefinovať, či pôjde len o rozšírenie pôsobnosti  odboru  finančnej kontroly prostriedkov EÚ, jeho premenovanie alebo vytvorenie nového 	odboru.  Navrhujeme zvážiť vyššie funkčné postavenie orgánu auditu ako je odbor.
 
8.	str. 4 bod 3 ods. 1 zadefinovať všetky právomoci orgánu auditu a vymedziť aj význam  spojenia „okrem iného“. 
    - koordinovať plánovanie a výkon auditu – Kto bude schvaľovať plány plán auditu ?

9.	str. 4 bod 4 ods. 4:  ... splnenia nasledovných podmienok. Objasniť o aké podmienky pôjde, či budú zakotvené v zmluve resp. dohode. 

10.	str. 5 ods. 2:  zadefinovať na akej úrovni budú uzatvárané dohody medzi 
     orgánom auditu a subjektmi vykonávajúcimi audit.
 
11.	str. 7 bod 7: namiesto spojenia „bude potrebná novelizácia zákona č. 502/2001 Z. z“ definovať kto a dokedy predloží novelizáciu zákona č. 502/2001 Z. z. ako aj konkretizovať ktoré ostatné predpisy bude potrebné vypracovať a v koho gescii 

12.	str. 7 Záver: spresniť ktorými subjektmi je zabezpečená činnosť auditu resp. kontroly 

13.	str. 1 ods. 2, 3
      Nie je pravdivé tvrdenie, že úlohou každého členského štátu v zmysle pripravovanej európskej legislatívy je zriadiť nový orgán „Audit Authority“, poverený vykonávaním funkcií nezávislého overovania na II. úrovni a vydávaním vyhlásenia o ukončení pomoci (III. úroveň). 
14.	str. 2 ods. 1, 2, 3
   Predkladateľ navrhuje pre zjednotenie terminológie so zahraničím (kontrola, audit) používať pojem audit, ale sám pritom v predloženom materiáli túto terminológiu nedodržiava. Spracovateľovi  materiálu zrejme nie je jasný pojem auditu, nakoľko audit nie je totožný so vzorkovou kontrolou, ale tvorí nadstavbu vzorkovej kontroly, nakoľko pojem audit okrem reprezentačného vzorkového overovania zahŕňa navyše aj hodnotenie, konzultačnú a poradenskú činnosť. Pri procese plynulého prechodu z vykonávania vzorkových kontrol na vykonávanie auditu je nevyhnutné, aby kontrolóri absolvovali odborné vzdelávanie, ktorým by si doplnili už získané znalosti z praxe a zmenili niektoré z používaných pracovných metód pri výkone následnej finančnej kontroly. Z vyššie uvedeného a z definície obsahového vyjadrenia pojmov je zrejmé, že pojem audit je obsahovo širší  a analogicky by v žiadnych orgánoch nemala byť kontrola nadradená auditu. Žiadame upraviť. 

15.	K str. 2 ods. 1
    Predkladateľ uvádza, že vykonávanie funkcie jediného orgánu auditu MF SR pre všetky operačné programy je v súlade s návrhom Národného strategického referenčného rámca SR na obdobie 2007 – 2013. 
    Do predmetnom návrhu Národného strategického referenčného rámca SR však bol zahrnutý orgánu auditu na požiadanie MF SR bez toho, aby takýto návrh prešiel medzirezortným pripomienkovým konaním a širším konsenzom zúčastnených strán a bez jednoznačného vymedzenia jeho pôsobnosti. Navyše v predmetnom návrhu NSRR SR nebola zahrnutá pôsobnosť orgánu auditu v oblasti vydávania vyhlásení o ukončení pomoci. 
   Začlenenie orgánu auditu do organizačnej štruktúry MF SR vôbec nevyplýva z ustanovenia § 3 zákona č. 502/2001 o finančnej kontrole a vnútornom audite ani z ust. §7 zákona č. 575/2001 Z. z., ako to uviedol predkladateľ.   Žiadame odstrániť.

16.	K str.3 
    Predkladateľ uvádza, že bude musieť okrem iného zabezpečiť  vypracovanie charty auditu. 
   Pritom každý ústredný orgán štátnej správy v SR, ktorý zamestnáva aspoň jedného audítora (vrátane MF SR), už má vypracovanú a schválenú Chartu vnútorného auditu na základe ust. § 41 ods. 4 zákona o finančnej kontrole a vnútornom audite, z ktorého im vyplývala uvedená povinnosť najneskôr do 31. decembra 2005. Žiadame upraviť.

17.	K str. 3 posl. ods. a k tabuľke na str. 5
   Predkladateľ správne uviedol, že je pre SR nutné dopracovať účinný kontrolný systém zamedzujúci duplicitné a neefektívne overovanie riadiacich a kontrolných systémov a deklarovaných výdavkov a komunikáciu s orgánmi EÚ. 
   Vytvorenie centrálneho orgánu auditu na MF SR však neskvalitní a nezefektívni doteraz existujúci systém overovania riadiacich a kontrolných systémov a deklarovaných výdavkov EÚ, nakoľko audítor z pozície centrálneho orgánu auditu MF SR nemá k dispozícii potrebné informácie (aj neformálne) zvnútra organizácie, ktoré nevyhnutne potrebuje na kvalitné vykonávanie auditu. Aj súčasné medzinárodné audítorské štandardy sa na základe skúseností  z krachu americkej spoločnosti Enron upravujú v prospech posilnenia interného auditu ako vnútornej organizačnej zložky oproti externému auditu (centrálny orgán auditu by bol svojou podstatou externým auditom, aj keby mal v názve interný alebo vnútorný audit, čím by sa prehĺbil súčasný kompetenčný chaos). 
   Nepriamo túto skutočnosť potvrdil aj predkladateľ (na str.5), keď ako riziko súčasného stavu uviedol „ohrozenie výkonu auditu v prípade nespolupráce“– s čím sa stretávali práve audítori prostriedkov EÚ z MF SR pri výkone auditov na iných ústredných orgánoch, ale nie vnútorní audítori jednotlivých ministerstiev. Vytvorenie centrálneho orgánu auditu na MF SR s navrhovanými kompetenciami však práve tento rizikový faktor neodstráni, aj keby povinnosť poskytovať informácie bola upravená zákonom.
    Predkladateľ na str. 5 uvádza, že vnútorní audítori ministerstiev majú „nižšiu úroveň nezávislosti“, čo je prinajmenšom nevhodná interpretácia nezávislosti. Audítor prostriedkov EÚ má byť podľa navrhovanej európskej legislatívy nezávislý od riadiaceho orgánu  a platobného orgánu/platobnej jednotky, čo je už aj v súčasnosti na jednotlivých ministerstvách zabezpečené. Nie sú vyššie a nižšie úrovne nezávislosti. Žiadame upraviť.

18. Z dôvodu zefektívnenia vykonávania auditov prostriedkov EÚ a zamedzenie ich duplicity v ďalšom programovacom období MPSVaR SR žiada:
  
-	Vytvoriť funkčný orgán na vydávanie vyhlásenia o ukončení pomoci (III. úroveň) v rámci  MF SR alebo NKÚ SR na základe ich vzájomnej dohody,
-	vymedziť  nové plánované formy pomoci zo zahraničia, ktoré obsahovo patria do príslušného rezortu a primerane k finančnej výške zahraničnej pomoci personálne zabezpečiť príslušné útvary vnútorného auditu na dotknutých rezortoch, 
-	kvôli zamedzeniu duplicity vykonávania auditov zrušiť na MF SR pôsobnosť oddelenia vnútorného auditu prostriedkov EÚ na výkon auditov v iných rezortoch a posilniť útvary vnútorného auditu na príslušných rezortoch audítormi zo zrušeného oddelenia formou ich trvalého preloženia,  
-	za účelom skvalitnenia práce interných audítorov zabezpečiť pre vnútorných audítorov ako aj pre kontrolórov, ktorí sa majú transformovať na audítorov,  dostatočné finančné prostriedky na ich vzdelávanie v inštitúciách s právom udeľovania medzinárodne uznávaných certifikátov,
-	zaviesť pre vnútorných audítorov a kontrolórov prostriedkov EÚ povinnosť zaznamenávať výsledné správy v ITMS a pre metodický útvar MF kompetencie SR na ich prezeranie za účelom umožniť vypracúvanie súhrnných správ a iných informácií o výsledkoch vnútorných auditov a vzorkových kontrol pre EK, vládu, parlament.   	

O

O

O

O

O

O

O

O

O

O

O

O

O

O

O

O

O

O

	

N

N

N

N

A

A

N

C

N

A

C

N

N

N

N

N

N

 

N

	

Vnútorný audit v subjektoch verejnej správy budú naďalej vykonávať vnútorní audítori príslušného ústredného orgánu.

Návrh nespĺňa kritériá pripomienky.

Nie je predmetom predkladaného materiálu  Analýza bude vypracovaná následne.

Nie je predmetom predkladaného materiálu.

Text bol upravený.

Text bol upravený.

Funkčné postavenie Orgánu auditu je v kompetencii ministra financií SR.

Text vypustený. Plány auditu budú schvaľované v zmysle zákona č. 502/2001 Z.z. v znení zákona č. 618/2004 Z.z.

Uvedené na str. 5 materiálu.

Text bol doplnený.

Text bol  čiastočne upravený.

Zabezpečenie činnosti auditu, resp. kontroly je vysvetlené v materiáli – na základe analýzy.

Tvrdenie nemá charakter pripomienky.

Obsah pojmu „audit“ v predkladanom materiáli je vysvetlený v bode 1. materiálu.

NSRR spracovalo MVRR SR a prešiel riadnym pripomienkovým konaním 16. 2. – 1. 3. 2006.

MF SR je ústredným orgánom štátnej správy pre oblasť finančnej kontroly a vnútorného auditu v zmysle § 7 zákona č. 575/2001 Z.z. v znení neskorších predpisov
a § 3 zákona č. 502/2001 Z.z. v znení zákona č. 618/2004 Z.z.

Charta Orgánu auditu nie je totožná s Chartou vnútorného auditu príslušného ústredného orgánu.

Z uvedenej pripomienky nie je jasné, ako by sa mal materiál upraviť.

Materiál nerieši problematiku vnútorných audítorov a finančných kontrolórov, ako aj ich  finančného zabezpečenia na jednotlivých ústredných orgánoch.

	
6. Ministerstvo životného prostredia SR – vnútorný audit

	Obyčajné pripomienky:
1.	Po vytvorení organu auditu, ktorý bude riadiť audity programov EU, sa stratí blízkosť s auditovaným subjektom - ministerstvom (nebude možné poznať vnútorné pomery na ministerstve do hĺbky, vytvorenie takýchto vzťahov dlhšie trvá i za normálnych okolnosti, t. j. keď audítor je riadený príslušným ministrom a vykonáva audity podľa jeho požiadaviek). 
2.	Materiál nehovorí, či audítori naďalej budú vykonávať audity programov, ktoré sa implementujú na ich "domácich" ministerstvách, alebo pôjde aj o programy spadajúce pod iné ministerstva. V prípade, že audítori budú zapojení aj do auditov týkajúcich sa iných ministerstiev - väčšia záťaž pre audítorov, väčšie nároky na informácie, znalosti a pod. ...
3.	V materiále sa nehovorí, kto bude mat prioritne postavenie pre vnútorných audítorov - minister financií alebo príslušný minister? Vnútorný audit ma byt služba pre príslušného ministra, t. j. ktoré úlohy budú mať prednosť? Ako sa budú pripravovať plány auditov? Ako bude zabezpečená nezávislosť audítorov? Obmedzí sa činnosť vnútorných audítorov len na audity programov EU? Vzniká aj otázka, či výkon auditov na dohodu nebude odporovať zákonu o štátnej službe.
4.	V materiále je časový nesúlad krokov pre vytvorenie organu auditu - príprava na vytvorenie organu auditu bola zahájená v marci 2006, pričom koncepcia ešte nebola schválená a termín na MPK je 5.5.2006.

O

O

O

O	

N

N

N

A

Nemá charakter pripomienky.

Nemá charakter pripomienky.

Materiál nerieši problematiku vnútorného auditu príslušného ústredného orgánu.

Text bol upravený.	
Ministerstvo životného prostredia SR
odbor rezortnej kontroly
	Obyčajné pripomienky:
1.	Orgán auditu má mať potrebnú funkčnú nezávislosť, odbor finančnej kontroly prostriedkov EÚ je však začlenený do sekcie VVFK ako jeden z ďalších odborov, čo znamená že jeho funkčná nezávislosť sa pravdepodobne nebude odlišovať od ostatných útvarov MF SR.

2.	Z predloženého materiálu nevyplýva ako bude riešené prepojenie na jednotlivé orgány zapojené do systému auditu zahraničných programov (uvedené v bode 4), t.j. či sa bude meniť organizačné, resp. personálne zloženie doterajších útvarov kontroly (podľa vzoru MF SR) a či na ústredných orgánoch naďalej zostanú útvary vnútornej kontroly a vnútorného auditu, oddelené od vzorkovej kontroly, resp. od ostatnej finančnej kontroly. Poznamenávam, že príslušné ORK ministerstiev vykonávajú i vonkajšiu kontrolu (u beneficienta, t.j. právnických a fyzických osôb).
3.	Keďže ku klasickej vzorkovej kontrole pribudne overovanie účinného fungovania systému riadenia a kontroly operačných programov, bude potrebné okrem úpravy legislatívy zabezpečiť aj jednotnosť postupov pri audite systémov a audite NFK (vzorkovej kontroly) formou manuálov, resp. ďalšou novelizáciou Postupov pre finančnú kontrolu ŠF a KF.
4.	Taktiež je potrebné sa vysporiadať, aby finančným kontrolórom na ministerstvách boli stanovené MF SR (ako nadriadeným orgánom) rovnaké platové triedy štátnozamestnaneckých miest a nie ako sa to doteraz praktizuje, t.j. že finanční kontrolóri sú zaradení na jednom ministerstve do platovej triedy 8 a na inom ministerstve do platovej triedy 10 v rovnakom odbore štátnej služby 1.07 Kontrola, sťažnosti a petície, vnútorný audit. Ďalej je potrebné vyriešiť i zložku ďalšieho odmeňovania finančných kontrolórov.	
O

O

O

O

	
N

N

N

N

	
Orgán auditu na MF SR bude mať vyššiu funkčnú nezávislosť ako útvary rezortnej  kontroly a vnútorného auditu ministerstiev, na ktorých sa budú nachádzať RO resp. SORO.  

Uvedené bude predmetom ďalšej analýzy.

Nemá charakter pripomienky.

Nemá charakter pripomienky.

7. Ministerstvo pôdohospodárstva SR
	Zásadné pripomienky:
1.Úvod :
 Zriadením Audit Autority sa vytvorí centrálny orgán, ktorý bude zastrešovať len odbor na MF SR. Podľa nášho názoru je toto nedostatočné, aby odbor na MF SR zastrešoval úlohy terajších autorít t.j. OLAF , kompetencie NKÚ vo veci vyhlásenia o ukončení pomoci, toto by všetko vykonávalo podľa návrhu MF SR  .
 2.K bodu 2 :
 Kontrolný systém je nastavený v zmysle platných európskych nariadení a je potrebné ho len zjednotiť po metodickej stránke čo by podľa nášho názoru mala byť úloha MF SR.
3. K bodu 3
 Orgán auditu na MF SR  by nadobudol nadmerné kompetencie, ktoré mu neprislúchajú (napr. v oblasti pôdohospodárstva), prislúcha mu len výkon metodického riadenia.
 4. K bodu 5 
 Tabuľka neobjektívne hodnotí výsledky kontrolnej a audítorskej činnosti ústredných orgánov z dôvodu toho, že tieto sú organizačne začlenené priamo pod ministra a v žiadnom prípade nedochádza k nižšej úrovni nezávislosti ako je uvedené. Riziká a nevýhody (tabuľka) vidíme ako výsledok nedostatočného metodického riadenia  MF SR.
5. Záver :
 Materiál sa neopiera o žiadne konkrétne platné nariadenia EÚ, funkčnosť  súčasného kontrolného  systému nevidíme ako nedostatočnú. Vidíme nedostatky v metodickom riadení, absentujú aktualizované metodické postupy kontroly a auditu, terajší systém kontroly zabezpečuje vyššiu nezávislosť ako keby bol zahrnutý pod akúkoľvek centrálnu autoritu v oblasti priameho riadenia výkonu to však neplatí pre metodiku.
 Navrhujeme aby materiál tohto charakteru bol vypracovaný len ako informácia pre členov vlády SR o tom aké sú predstavy o kontrolnom systéme pre ďalšie programovacie obdobie nakoľko materiál nie je v súlade s platnou legislatívou SR a EÚ.	
Z

Z

Z

Z

Z		
Na rozporovom konaní dňa 12. 5. 2006  bolo objasnené, že materiál rieši iba Kohézny fond, Európsky sociálny fond, Európsky fond regionálneho rozvoja a ostatné finančné nástroje zo zahraničia.

Z toho dôvodu MP SR odstúpilo od svojich pripomienok.	
Pôdohospodárska platobná agentúra
	V druhom odstavci  a aj v časti 2 Koncepcie sa uvádzajú návrhy nariadení k trom fondom (Európsky sociálny fond, Európsky fond regionálneho rozvoja, Kohézny fond), na základe ktorých by sa mal vytvoriť orgán auditu. Do koncepcie je však zahrnutý aj Národný strategický plán rozvoja vidieka pre obdobie 2007-2013 pre fondy EAGF a EAFRD. Koncepcia predpokladá zriadenie orgánu auditu bez zohľadnenia základných požiadaviek nariadenia Rady (ES) č. 1290/2005 o financovaní spoločnej poľnohospodárskej politiky a implemen-tačných nariadení k nemu. 
Upozorňujeme na skutočnosť, že stanovenie orgánu s navrhovanými kompetenciami je v rozpore so schválenou legislatívou EÚ pre EAGF a EAFRD, keďže úlohy orgánu auditu (overenie systému a vypracovanie stanoviska na základe vykonaných auditov, že fungovanie riadiacich a kontrolných systémov riadiacich a kontrolných systémov poskytuje primeranú záruku, že výkazy výdavkov, ktoré sa predkladajú Komisii, sú správne a že príslušné transakcie sú zákonné a riadne), musia byť zabezpečované v rámci akreditovanej platobnej agentúry (podľa zákona č. 473/2003 v znení neskorších predpisov je jedinou platobnou agentúrou pre tieto fondy EAGF a EAFRD Pôdohospodárska platobná agentúra). Nariadenie Rady 1290/2005 v čl. 8 ods. 1 c) iii) ustanovuje pre členský štát povinnosť zabezpečiť, aby štatutárny zástupca platobnej agentúry („osoba splnomocnená za akreditovanú platobnú agentúru“) podpisoval pri ročnom zúčtovaní zároveň Vyhlásenie o vierohodnosti s tým, že vyhlásenie by malo byť zostavené na základe efektívneho dohľadu vedenia a stanoveného kontrolného systému počas celého roka a s podmienkou, že musí byť pripravené v primeranom čase,  aby certifikačný orgán mohol vyjadriť svoj názor na toto vyhlásenie. 
Na základe Koncepcie navrhujete pre ďalšie obdobie stanoviť pojem „audit“ pre činnosť orgánu auditu (časť 1), čo je podľa nášho názoru v rozpore s medzinárodne akceptovanými štandardami pre vnútorný audit, so zákonom č. 502/2001 Z.z. o finančnej kontrole  a vnútornom v znení neskorších predpisov (schválenie ktorého bolo potrebné pre uzatvorenie prístupových rokovaní ku kapitole XXVIII.) a tiež so zákonom č. 473/2003 Z.z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov. 
Zdôvodnenie začlenenia orgánu auditu (časť 1) sa odvoláva aj na návrh Strategického plánu rozvoja vidieka pre obdobie 2007-2013, avšak toto konštatovanie je v rozpore s prerokovávanými pracovnými verziami plánu, keďže plán môže byť schválený EK len v prípade, že bude rešpektovať všetky požiadavky nariadenia Rady č. 1290/2005. 
V časti 4 zaoberajúcej sa „zapojením orgánov do systému auditu zahraničných programov“ sa uvádza aj útvar vnútorného auditu PPA. V časti 5 je konštatované pri výhodách aj „čiastočné dodržiavanie audítorských štandardov“. Z uvedeného znenia koncepcie nie je jasné, na základe akého overenia k takémuto záveru MF SR dospelo, keďže odbor vnútorného auditu je niekoľkokrát ročne kontrolovaný z externého prostredia (audity: Európskej komisie, Európskeho dvora audítorov a certifikačného orgánu) a zatiaľ v žiadnej správe externého kontrolného orgánu nebolo konštatovaný „len“ čiastočný súlad s medzinárodnými štandardami. Pôdohospodárska platobná agentúra má dostatok skúseností s výkonom vnútorného auditu aj vzhľadom na skutočnosť, že bol budovaný už od roku 2000. V prípade, že má  MF SR iný názor je potrebné, aby dodalo PPA svoje zistenia resp. odporúčania v tejto oblasti. PPA je vždy pripravená zlepšovať svoj systém v prípade konštruktívnych odporúčaní. 
Naviac implementačné nariadenie k nariadeniu Rady č. 1290/2005 ustanovuje, že: platobná agentúra musí prijať nasledovné postupy:
i)	služba vnútorného auditu je nezávislá od ostatných útvarov a musí predkladať správy priamo riaditeľovi PA
ii)	služba vnútorného auditu musí overovať či postupy zavedené platobnou agentúrou sú dostatočné na zabezpečenie, že: 
-	súlad s pravidlami Spoločenstva je overovaný 
-	účty sú presné, úplné a včasné
iii)	vnútorný audit musí byť vykonávaný podľa medzinárodne akceptovaných  audítorských štandardov, mal by byť zaznamenávaný do pracovných listov a  mal by vyústiť do správ a odporúčaní adresovaných najvyššiemu vedeniu PA. 
Bez zabezpečenia týchto požiadaviek, nebude možné pokračovať vo výkone činností pri implementácii podľa schválenej akreditácie PPA. 
 
V závere navrhovanej koncepcie sa tiež uvádza, že: 
-	„Súčasný systém síce funguje, ale nezávislé posúdenia poukazujú na jeho určité nedostatky“ - nekonkrétne konštatovania z koncepcie pred predložením na rokovanie vlády odporúčame vypustiť, resp. uviesť príklady. 
-	„Prijatím navrhnutého modelu pre zabezpečenie výkonu auditu programov EÚ vytvorením orgánu auditu splní Slovenská republika jednu zo základných podmienok čerpania prostriedkov EÚ“ – v prípade, že existuje legislatíva EÚ (zastrešujúca všetky prostriedky EÚ), ktorá uvedenú podmienku obsahuje, navrhujeme ju do koncepcie uviesť, v opačnom prípade je potrebné toto tvrdenie vypustiť, aby nedochádzalo k rozdielnym interpretáciám legislatívnych požiadaviek EÚ. 	O

O

O

O

	A

A

N

N	Text bol upravený.

Fondy EAFRD a EFF, ako aj PPA boli z návrhu Koncepcie vypustené.

Sú to audity EK vykonané na ŠF a KF a správy NKÚ SR.

Povinnosť zriadiť Orgán auditu vyplýva z návrhu všeobecného nariadenia Rady, ktoré je uvedené v bode 2. materiálu.

8. Ministerstvo dopravy, pôšt a telekomunikácií SR
Vnútorný audit
	Zásadná pripomienka: 
Materiál „Koncepcia kontrolného systému pre programové obdobie 2007 – 2013 - zriadenie orgánu auditu“ v podobe, v akej je predložený, je predčasný a nedopracovaný. Preto odporúčame s predložením uvedeného materiálu počkať až na schválenie novej legislatívy ES a dopracovať ho do komplexnej podoby, nakoľko zriadenie orgánu auditu ovplyvní aj činnosť iných ústredných orgánov štátnej správy, čo v materiále je spomenuté iba veľmi okrajovo. Materiál v tejto podobe by bolo vhodné predložiť na rokovanie vlády SR ako informáciu, ale nie ako materiál s uznesením
	Z	A
	V zmysle rozporového konania zo dňa 11. 5. 2006 bola zásadná pripomienka  MDPT SR stiahnutá
	
9. Ministerstvo obrany SR
	Obyčajné pripomienky
1.V texte materiálu, v návrhu uznesenia a v návrhu komuniké odporúčam premenovať orgán auditu na orgán auditu zahraničných programov.

2.Tiež odporúčam špecifikovať v Koncepcii kontrolného systému pre programové obdobie 2007 – 2013 postavenie útvarov vnútorného auditu a útvarov následnej finančnej kontroly, ako aj stanoviť ako to bude s metodikou pre novozriadený orgán auditu.	
O

O	
C

N	
Názov Orgánu auditu bol zvolený v súlade s návrhom legislatívy EÚ.

Nie je predmetom predkladaného materiálu.

	
10. Najvyšší kontrolný 
úrad
	1. K bodu 3, štvrtá odrážka
Navrhujeme do návrhu zapracovať konkrétne, na základe akej právnej normy  bude mať orgán auditu oprávnenie zastaviť čerpanie finančných prostriedkov operačného programu subjektu v prípade nesplnenia alebo nedostatočného splnenia odporúčaní na odstránenie zistených nedostatkov v termíne určenom orgánom auditu.
2. K bodu 4, štvrtá odrážka 
Nie je jasný zámer a dôvody zapojenia externých audítorských firiem do kontroly verejných zdrojov, keďže aj z ďalšieho bodu 5 vyplýva viac nevýhod, ako výhod tohto zapojenia.

3. K bodu 7 
Návrh koncepcie kontrolného systému predpokladá novelizovať zákon NR SR č. 39/1993 Z. z. o Najvyššom kontrolnom úrade Slovenskej republiky v znení neskorších predpisov (ďalej len „zákon č. 39/1993 Z. z.). Terajšia činnosť vykonávaná NKÚ SR  v zmysle § 5 ods. 2 zákona č. 39/1993 Z. z. a pripravovaná činnosť nového orgánu auditu sú dve rozdielne veci v dvoch rozdielnych časových (programových) obdobiach. NKÚ SR bude iniciovať novelu zákona o NKÚ SR až v čase,  keď budú splnené všetky jeho zákonné povinnosti súvisiace s ukončením terajšieho programovacieho obdobia 2004 – 2006.   Z uvedených dôvodov navrhujeme vypustiť z návrhu tejto koncepcie novelizáciu zákona  č. 39/1993 Z. z.	
O

O

O	
A

C

A	
Text bol upravený.

Text bol čiastočne upravený. Považujeme za vhodné nevylučovať možnosť v prípade nevyhnutnej potreby aj zapojenie iných subjektov – externých audítorských firiem, napr. INTERREG IIIB a IIIC.

Text bol upravený.	
11. Správa finančnej kontroly Zvolen	1. zosúladiť 1. odstavec Predkladacej správy –   hovorí o 5 európskych fondoch s 2. odstavcom návrhu Koncepcie –časť Úvod – hovorí o 3 fondoch
2. v časti 2. Úlohy a povinnosti auditu navrhujeme upraviť slovosled v 2. zarážke nasledovne: „zabezpečenie výkonu auditov operácii na vhodnej vzorke overením deklarovaných výdavkov“ (pôvodná veta vyznieva ako doslovný anglický preklad)
3. na strane 3 – zarážka 3 nahradiť slovo ...riadnosť príslušných transakcií... iným vhodným slovom
4. na strane 7 bod 7 ...novelizácia zákon... nahradiť ....novelizácia zákona....	O

O

O

O	A

N

A

A	Text bol upravený.

Uvedený slovosled je správny.

Text bol upravený.

Text bol upravený.
	
12. Správa finančnej kontroly Košice
	Do systému auditu podľa navrhovanej koncepcie je zaradených 13 ministerstiev, pričom útvary následnej finančnej kontroly podľa nášho názoru nemajú potrebnú funkčnú nezávislosť, čím nebude zabezpečená základná  povinnosť členského štátu ako to požaduje nariadenie Rady EÚ. Tým nebude plnená hlavná úloha a povinnosť orgánu auditu (bod 2) spočívajúca v uistení, že ak audity budú vykonávané inými subjektami ako orgánom auditu, tieto subjekty majú potrebnú funkčnú nezávislosť.  
Zároveň v koncepcii je stanovené, že zodpovednosť za splnenie kritérií a nariadení u jednotlivých subjektov, ktoré sa budú podieľať na výkone auditu, sa zabezpečí uzatvorením dohôd medzi orgánom auditu a subjektami. 
Navrhujeme, aby ďalšími orgánmi zapojenými do systému auditu zahraničných programov boli iba:
-	Útvary vnútorného auditu ústredných orgánov (ministerstiev) a PPA, ktoré plnia úlohy v rámci finančného riadenia zahraničných programov pomoci
-	Útvar kontroly Úradu vlády SR.
V rámci novej koncepcie kontrolného systému sa tým posilní úloha správ finančnej kontroly – Správy finančnej kontroly Bratislava, Zvolen a Košice, pričom úlohy vyplývajúce z koncepcie sa stanovia zákonom – novelou zákona č. 440/2000 Z.z. o správach finančnej kontroly v znení neskorších právnych predpisov a nie je potrebné uzatvárať žiadne dohody.
Tým sa v navrhovanom systéme minimalizuje riziko neefektívnosti a zlyhania systému, odstránia sa riziká a nevýhody, ktoré sú definované v bode 5.
Bod 5. Výhody a riziká zapojenia ostatných subjektov vykonávajúcich audity
Nesúhlasíme s tvrdením v časti riziká, nevýhody z Správ finančných kontrol
 – absencia vypracovaných postupov upravených na svoje podmienky.
Správa finančnej kontroly Košice každoročne pri jednotlivých kontrolných akciách vypracováva jasný program na vykonanie následnej finančnej kontroly so zabudovaním existujúcich špecifík presne na svoje podmienky.
Navrhujeme vypustiť uvedené riziko.
- nižšia úroveň poznania audítorských štandardov 
Správy finančnej kontroly sú vybavené odborníkmi, u ktorých je zabezpečený permanentný odborný rast  a v praxi aplikované všetky aktuálne predpisy z rôznych  kontrolovaných oblasti, rovnako aj dodržiavanie zákona o účtovníctve. Prevažujúca činnosť je vykonávanie následných finančných kontrol. V skutočnosti však pri týchto kontrolách sa uplatňujú aj prvky auditu, posudzuje sa fungovanie daného systému, možné riziká a uvedené poznatky sú súčasťou vyhodnocovania danej kontrolnej akcie ako návrh opatrení. Žiadny z ostatných orgánov vykonávajúci následné finančné kontroly nepoužíva doposiaľ audítorské  štandardy. V prípade schválenia  vybraného audítorského štandardu, SFK je plne pripravená zabezpečiť vysokú úroveň poznania audítorského štandardu. 
Navrhujeme  vypustiť uvedené riziko.
Do výhod u SFK navrhujeme  doplniť:
-	poznanie podmienok všetkých rezortov zúčastnených na čerpaní prostriedkov z EÚ 
V časti rizík, nevýhod  u útvarov NFK ústredných orgánov a PPA uviesť v rizikách:
- Vysoká úroveň závislosti pri výkone auditu vo svojej organizácii.
Navrhujeme úplne vypustiť externé audítorské firmy z kontrolného systému.
Správy finančnej kontroly sú skutočne nezávislými kontrolnými orgánmi, ktoré rozšírením svojich kapacít do tejto činnosti sú schopné v spolupráci s orgánom auditu MF SR zabezpečiť všetky úlohy a povinnosti  Slovenskej republiky ako členského štátu EÚ pri nezávislom overovaní účinného fungovania systémov riadenia a overovania vzoriek výdavkov.	O

O

O

O

O

	N

N

N

N

N
	Bude vykonaná analýza a posúdenie pripravenosti a na základe toho  dohodnutá spolupráca.

Pod postupmi sa rozumejú manuály na výkon auditov v zmysle nariadení ES a musia zohľadňovať medzinárodné audítorské štandardy.

Materiál popisuje súčasný stav poznania.

Materiál popisuje súčasný stav poznania

Externé audítorské firmy sú uvedené ako možnosť využitia - v zmysle nariadení EK. V súčasnosti sú ich služby využívané pri vzorkovej kontrole a systémovom audite INTERREG IIIB a IIIC a INTERACT.

13. Úrad pre verejné obstarávanie
odbor vnútorných predpisov a
rozhodnutí o námietkach
	Vlastný materiál - v poslednej vete záveru vlastného materiálu sa nereálne
uvádza, že "Včasným začatím týchto prác 1. apríla 2006 sa vytvoria ...".
Navrhujeme dátum "1. apríla 2006" zreálniť, nakoľko materiál samotný bol
predložený na pripomienkové konanie až 27. apríla 2006  a pripomienkové konanie k nemu končí 5. mája 2006.	O	A	Text bol upravený.	
14. Konfederácia odborových zväzov	1.vyriešiť vzťah orgánu auditu k monitorovacím výborom,
2.stanoviť, ktoré orgány okrem EK a NKÚ v SR  budú vykonávať a posudzovať výkon orgánu auditu, 

3.určiť spôsoby verejnej kontroly použitia finančných prostriedkov poskytovaných Európskou úniou Slovensku a jej periodicitu,
4.zreteľne zakomponovať do koncepcie zásadu, že základnou metódou výberu dodávateľov, najmä externých audítorských služieb,  bude transparentná verejná súťaž v zmysle zákona o verejnom obstaraní, najmä v súvislosti s účasťou externých audítorských firiem	O
O

O

O	N
N

N

N	Nie je obsahom materiálu.
Právomoc posudzovať výkon orgánu auditu bude vyplývať zo všeobecne záväzných predpisov EÚ a SR.
Informácie budú tak ako doteraz pravidelne zverejňované na internetovej stránke MF SR.
Materiál neobsahuje podrobné postupy výberu externých firiem. Postup sa bude uskutočňovať v zmysle legislatívy.
	
15. Ministerstvo kultúry SR	Bez pripomienok					
16. Ministerstvo zahraničných vecí SR	Bez pripomienok				
17. Ministerstvo školstva SR	Bez pripomienok				
18. Ministerstvo zdravotníctva SR	Bez pripomienok				
19. Ministerstvo spravodlivosti	Bez pripomienok				
20. Úrad priemyselného vlastníctva SR	Bez pripomienok				
21. Generálna prokuratúra SR	Bez pripomienok				
22. Úrad pre normalizáciu, metrológiu a skúšobníctvo SR	Bez pripomienok				
23.Úrad jadrového dozoru SR	Bez pripomienok				
24. Správa štátnych hmotných rezerv	Bez pripomienok				
25. Úrad vlády SR 
kancelária podpredsedu vlády SR pre európsku integráciu, ľudské práva a menšiny	Bez pripomienok				
26. Národná banka Slovenska	Bez pripomienok				
27. Protimonopolný úrad	Bez pripomienok				
28. Správa finančnej kontroly Bratislava	Bez pripomienok				
29. Štatistický úrad SR	Bez pripomienok				

Vysvetlivky ku skratkám v tabuľke:
Z-zásadná
O-obyčajná
A-akceptovaná
C-čiastočne akceptovaná
N-neakceptovaná